text: مرکزی حکومت کینسر کی روک تھام ، تشخیص اور علاج پر مشتمل حفظان ِ صحت کو بہتر بنانے کے لئے ریاستی حکومتوں کی کوششوں کو تقویت فراہم کر رہی ہے ۔ کینسر ، شوگر ، امراض قلب اور دل کے دورے کی روک تھام اور کنٹرول کے لئے قومی پروگرام ( این پی سی ڈی سی ایس ) کا نفاذ قومی صحت مشن ( این ایچ ایم ) کے تحت کیا جا رہا ہے تاکہ ضلعی سطح پر کینسر کی روک تھام ، علاج و تشخیص اور ریفرل کے لئے عوامی بیداری پھیلائی جا سکے ۔ پستان ، رحم اور منہ پر مشتمل تین قسم کے کینسر پر خصوصی توجہ مرکوز ہے ۔